**GLAZBENA KULTURA - KRITERIJ VREDNOVANJA ( 4.- 8. razred )**

|  |  |  |  |  |  |
| --- | --- | --- | --- | --- | --- |
| **Kriterij**  **vrednovanja** | **Odličan (5)** | **Vrlo dobar(4)** | **Dobar(3)** | **Dovoljan(2)** | **Nedovoljan(1)** |
| **PJEVANJE I SVIRANJE** | Pjevanje i sviranje učenika pratim opisno.  Brojčanu ocjenu dajem da bude poticajna za učenike. | Pjevanje i sviranje učenika pratim opisno.  Brojčanu ocjenu dajem da bude poticajna za učenike. | Pjevanje i sviranje učenika pratim opisno.  Brojčanu ocjenu dajem da bude poticajna za učenike. | Pjevanje i sviranje učenika pratim opisno.  Brojčanu ocjenu dajem da bude poticajna za učenike. | Pjevanje i sviranje učenika pratim opisno.  Brojčanu ocjenu dajem da bude poticajna za učenike. |
| **INTONACIJA, RITAM I GLAZBENO PISMO** | -samostalno i točno može analizirati obrađenu pjesmu: prepoznati mjeru, notne vrijednosti, glazbene oznake te reproducirati obrađene ritamske obrasce | - prilično samostalno i djelomično točno može realizirati postavljene zadatke | - uz pomoć učitelja može realizirati većinu postavljenih zadataka | - tek uz stalni poticaj uspijeva realizirati minimum postavljenih zadataka | - niti uz stalni poticaj ne uspijeva realizirati ni minimum postavljenih zadataka  - ne pokazuje nikakav interes za rad i suradnju |
| **OSNOVE GLAZBENE UMJETNOSTI (Slušanje glazbe)** | -samostalno i točno prepoznaje, tumači, povezuje, uspoređuje, kategorizira i primjenjuje elemente glazbenog jezika  - vlada glazbenim terminima  - ima razvijeno opće znanje, koje primjenjuje i povezuje sa novostečenim znanjima  - pronalazi vlastiti stil u primjeni elemenata glazbenog jezika | - djelomično prepoznaje i tumači elemente glazbenog jezika, međutim u povezivanju, kategoriziranju i primjeni treba pomoć  - koristi se glazbenim terminima | - razumije većinu elemenata glazbenog jezika, ali ne može samostalno dosegnuti razinu operacionalizacije znanja  - nesustavno koristi glazbene termine | - pokazuje minimum znanja  nesamostalan  - oskudno koristi glazbene termine ili ih uopće ne koristi  - potreban veliki poticaj i pomoć | - ne pokazuje niti minimum potrebnog znanja, interesa i spremnosti na suradnju |
| **ODGOJNI UČINCI RADA** | - aktivno sudjeluje u nastavi (rado pjeva, svira)  - uvijek spreman na suradnju  - redovito nosi pribor  - sudjeluje u izvannastavnim aktivnostima škole (pjevački zbor, školska klapa)  - prati glazbene događaje, odlazi na koncerte, u kazalište  - kulturno i primjereno komunicira s učiteljem i vršnjacima  - ostvaruje intenzivan kontakt sa svim sudionicima u odgojno – obrazovnom procesu  - učenikova kreativnost je na izvrsnoj razini | - ima dobro razvijene komunikacijske vještine  - vrlo odgovorno se ponaša prema radu i postavljenim zadacima  - lako iznosi osobne stavove i vrijednosti  - učenikova kreativnost je na visokoj razini | - uz poticaj rješava postavljene zadatke  - potrebno je poticati socijalne i komunikacijske vještine te aktivnost na satovima  - učenikova kreativnost je na prosječnoj razini | - potrebno je razvijati etičke kriterije, te vrijednosna mjerila za kritičko i estetsko procjenjivanje glazbe  - nedovoljno odgovoran odnos prema radu  - učenikova kreativnost, komunikacija i socijalizacija je na vrlo niskoj razini | - učenik niti na poticaj ne pokazuje zainteresiranost za bilo koji oblik glazbenog izražavanja  - komunikacija i socijalizacija učenika je neprimjerena  - neodgovoran odnos prema radu i vršnjacima  - stalno ometa sve aspekte odgojno – obrazovnog procesa |

Nastavnica glazbene kulture – Ljubica Milošević